CELEX: 62018TN0661
Language: sk
Date: 2018-11-07 00:00:00
Title: Vec T-661/18: Žaloba podaná 7. novembra 2018 – Securitec/Komisia

21.1.2019   
            
            
               SK
            
            
               Úradný vestník Európskej únie
            
            
               C 25/46
            
         
      Žaloba podaná 7. novembra 2018 – Securitec/Komisia
      (Vec T-661/18)
      (2019/C 25/60)
      Jazyk konania: francúzština
      
         Účastníci konania
      
      
         Žalobkyňa: Securitec (Livange, Luxembursko) (v zastúpení: P. Peuvrel, avocat)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  vyhlásil túto žalobu o neplatnosť za formálne prípustnú
               
            
                  —
               
               
                  pokiaľ ide o vec samú, vyhlásil žalobu o neplatnosť za odôvodnenú,
               
            
                  —
               
               
                  zrušil v dôsledku toho rozhodnutie o odmietnutí prijaté 7. septembra 2018,
               
            
                  —
               
               
                  zrušil takisto rozhodnutie Komisie zo 17. septembra 2018,
               
            
                  —
               
               
                  nariadil všetky ďalšie právne povinnosti nevyhnutné v danej veci,
               
            
                  —
               
               
                  uložil Komisii povinnosť nahradiť trovy konania a iné výdavky vynaložené v rámci tohto konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza tri žalobné dôvody.
      
                  1.
               
               
                  Prvý žalobný dôvod je založený na porušení povinnosti uviesť odôvodnenie, ktorým sú postihnuté rozhodnutia Komisie zo 7. septembra 2018 o odmietnutí ponuky predloženej žalobkyňou v rámci verejného obstarávania č. HR/R1/PR/2017/059 nazvaného „Údržba bezpečnostných zariadení v budovách využívaných alebo spravovaných Európskou komisiou v Belgicku a v Luxembursku“ (JO 2018/S 209-476275) a rozhodnutie zo 17. septembra 2018, ktorým sa odmieta poskytnúť žalobkyni ďalšie informácie, ktoré žiadala v súvislosti s vyššie uvedeným verejným obstarávaním. Rozhodnutie o odmietnutí ponuky predloženej žalobkyňou totiž iba uvádza, že ponuka nemala najnižšiu cenu, hoci kritérium ceny nebolo jediným kritériom stanoveným v súťažných podkladoch. Vzhľadom k tomu, že nedostatočné odôvodnenie možno považovať za chýbajúce odôvodnenie, treba v dôsledku toho rozhodnutie zrušiť.
               
            
                  2.
               
               
                  Druhý žalobný dôvod vychádza z protiprávnosti napadnutého rozhodnutia. Žalobkyňa v tejto súvislosti poukazuje na to, že kritérium najnižšej ceny nebolo použité ako jediné a že bolo okrem toho treba, aby vybraná ponuka bola riadna a v súlade so stanovenými požiadavkami. Podľa žalobkyne pritom úspešný uchádzač nemal certifikáciu NEDAP, ktorú však súťažné podklady vyžadovali. Zadanie zákazky tejto spoločnosti teda bolo protiprávne a napadnuté rozhodnutia treba zrušiť.
               
            
                  3.
               
               
                  Tretí žalobný dôvod vychádza z porušenia zásad transparentnosti, rovnosti zaobchádzania a zákazu diskriminácie, ktorými sú postihnuté napadnuté rozhodnutia, najmä vzhľadom na neprimeranú požiadavku obratu minimálne 900 000 eur pre podniky uchádzajúce sa o položku č. 4 v Luxembursku a na to, že Komisia neodpovedala na list žalobkyne z 28. júna 2018, ktorým sa na túto vec pýtala.